Zenonas Eimutis Sabalys

Zenonas Eimutis Sabalys (1939 m. sausio 2 d. Kaune – 2024 m. rugsėjo 26 d.)Mirė Šiaulių banko įkūrėjas. 15min.lt. 2024-09-27. Nuoroda tikrinta 2024-09-28. – Lietuvos inžinierius, bankininkas, visuomenininkas, esperantininkas.https://www.manokrastas.lt/zenonas-eimutis-sabalys-man-esperanto-musu-salies-istorijos-dalis/

 Biografija 
1945–1948 m. mokėsi Veiviržėnų pradinėje mokykloje, 1948–1955 m. Šilutės 1-ojoje vidurinėje mokykloje (baigė sidabro medaliu). 1955–1960 m. mokėsi Kauno politechnikos institute, įgijo inžinieriaus statybininko kvalifikaciją. Studijų metais dainavo KPI Akademiniame chore, dirbo Studentų mokslinėje draugijoje, išmoko esperanto kalbą, įkūrė KPI esperanto ratelį, susirašinėjo su įvairių šalių žmonėmis.

1960 m. pabaigoje–1961 m. pradžioje užsiėmė Ventės rago švyturio tvirtinimo darbais: supylė pylimą, vežė akmenis iš Skuodo rajono, jai grindė krantinę.https://www.skrastas.lt/aktualijos/turime-rupintis-savo-kultura-ji-valstybes-pagrindas

1962 m. vedė ir persikėlė į Šiaulius. Dirbo inžinieriumi, vėliau – viršininku 6-ojoje Šiaulių mechanizacijos valdyboje, kuri jam vadovaujant tapo viena iš geriausių statybos organizacijų Lietuvoje. 1974 m. už nuopelnus statant Akmenės cemento gamyklą suteiktas Lietuvos nusipelniusio inžinieriaus garbės vardas. Dalyvavo visose to meto Šiaulių statybose, statė Dviračių gamyklą, Televizorių gamyklą, Rėkyvos padangų gamyklą, Rėkyvos durpių įmonę, gamyklas „Nuklonas“, „Mechanika“, Pieno ir Mėsos kombinatus, gyvenamuosius namus, mokyklas, vaikų darželius, KPI rūmus, Inžinierių namushttp://www.krastas.lt/?data=2009-01-06&rub=1144174552&id=1231169714 , kuriuose vėliau buvo paskirtas vadovauti Kultūros sekcijai.

1979 m. paskirtas miesto Vykdomojo komiteto pirmininko pavaduotoju, vėliau – pirmuoju pavaduotoju, atsakingu už miesto statybą ir architektūrą. Aktyviai dalyvavo projektuojant, apginant Vilniuje ir statant Šiauliuose miesto 750 metų jubiliejui skirtus objektus, vėliau – daugelį didžiųjų mokslo, švietimo, medicinos, sporto objektų.

1992 m. atidaryti Z. Sabalio iniciatyva iškilę uždari Šiaulių teniso kortai.https://www.15min.lt/sportas/naujiena/tenisas/lietuvos-tenisas-paminejo-simtmeti-tarp-apdovanotuju-ir-r-berankis-222-1238328https://savb.lt/lt/krastieciai/virtualios-parodos/siauliu-atmintinu-datu-kalendorius/2012-metu-siauliu-atmintinu-datu-kalendorius/datos/ Juose įkurta Šiaulių teniso mokykla (dabar vad. Šiaulių teniso akademija).https://siauliaitennis.lt/?nid=637

1990 m. rugpjūčio – 2003 m. lapkričio mėn. bankininkas, įkūrė Šiaulių banką ir dirbo jo vadovu, vėliau banko „Snoras“ Šiaulių filialo direktorius.

1990–1995 m. Šiaulių miesto tarybos deputatas.https://www.skrastas.lt/aktualijos/siauliai/savivaldos-kurejai-2 Ilgametis Žemaičių draugijos „Saulaukis“, tarptautinio Šiaulių „Lions“ klubo narys. Lietuvos esperantininkų sąjungos naryshttps://www.skrastas.lt/gyvenimo-spalvos/esperantiska-kelione-panevezi-i-suomija, atstovavo Lietuvos esperantininkams pasauliniuose kongresuose Suomijoje, Čekijoje, Vokietijoje, Prancūzijoje, Izraelyje, Kroatijoje, Švedijoje, Kinijoje.https://savb.lt/lt/renginys/susitikimas-pokalbis-su-siauliu-miesto-garbes-pilieciu-z-e-sabaliu/

Dalyvavo miesto visuomeninių organizacijų darbe. Apdovanotas padėkos raštais, premijomis ir medaliais.

 Šaltiniai 

Kategorija:Šiaulių politikai
Kategorija:Šiaulių garbės piliečiai
Kategorija:Lietuvos inžinieriai statybininkai
Kategorija:Lietuvos esperantininkai